**Tlačová správa**

**SPOLOČNOSŤ VGP VYMENOVALA MICHALA BUJÁRKA ZA COUNTRY MANAGERA PRE SLOVENSKO**

**13. októbra 2022, Bratislava:** Developer a vlastník semi-industriálnych a logistických nehnuteľností VGP vymenoval Michala Bujárka (37) za nového Country Managera pre Slovensko. Michal Bujárek pôsobí na realitnom trhu viac ako 10 rokov, počas ktorých získal bohaté skúsenosti v niekoľkých medzinárodných spoločnostiach. Na svojej novej pozícii vo VGP bude zodpovedať za kompletný rozvoj obchodných aktivít firmy na tuzemskom trhu. Skupina na Slovensku vlastní už tri lokality, medzi nimi aj projekt VGP Park Bratislava (etapy I a II), ktorý sa po svojom dokončení stane s celkovou prenajímateľnou plochou 380 000 m2 jedným z najvýznamnejších parkov nielen na Slovensku, ale v celom portfóliu VGP. Celkovo skupina pôsobí v 14 európskych krajinách a úspešne pokračuje v expanzii.

*„S tým, ako rastie záujem o logistické nehnuteľnosti, sa postupne rozrastá aj náš tím. Slovensko považujeme za veľmi sľubný trh, kde okrem rozsiahleho projektu v Bratislave vlastníme aj logistické parky vo Zvolene a Malackách; navyše ďalšie sa nachádza vo fáze prípravy. To je okrem iného dôvodom, prečo verím, že pre nás skúsenosti a expertíza Michala Bujárka v oblasti industriálnych nehnuteľností budú veľkým prínosom,“* **komentuje Matthias Sander, prevádzkový riaditeľ VGP pre východnú Európu.**

Michal Bujárek získal magisterský titul na Fakulte financií a účtovníctva na Vysokej škole ekonomickej v Prahe. Segmentu nehnuteľností sa venoval počas celej svojej doterajšej kariére, a to hneď od ukončenia štúdia. Posledné tri roky zastával funkciu Business Development Managera u developera CTP, kde bol zodpovedný za developerské aktivity v Českej republike. Ešte predtým pôsobil rovnakú dobu v realitno-poradenskej spoločnosti Cushman & Wakefield ako konzultant industriálneho tímu.

Michal Bujárek hovorí plynule anglicky. Vo voľnom čase sa rád venuje basketbalu a hudbe.

**O spoločnosti VGP**

VGP je celoeurópsky developer, manažér, a vlastník špičkových logistických a semi-industriálnych nehnuteľností. Prevádzkuje plne integrovaný podnikateľský model s kapacitou a dlhodobou expertízou naprieč dodávateľským reťazcom. Spoločnosť má rozvinuté portfólio pozemkov (vo vlastníctve alebo zaistených) s rozlohou 11.31 milióna m² a strategicky sa zameriava na výstavbu business parkov. Spoločnosť bola založená v roku 1998 ako belgický rodinný developer nehnuteľností v Českej republike. Dnes, s viac ako 380 zamestnancami, VGP vlastní a prevádzkuje aktíva v 19 európskych krajinách, a to ako priamo, tak prostredníctvom niekoľkých 50:50 spoločných podnikov. K júnu 2022 predstavovala hrubá hodnota aktív spoločnosti VGP, vrátane 100% spoločných podnikov, sumu 6,53 miliardy EUR a čistá hodnota aktív (EPRA NTA) spoločnosti predstavovala 2,34 miliardy EUR. Spoločnosť VGP je kótovaná na burze Euronext Brussels.

Ďalšie informácie nájdete na: [**http://www.vgpparks.eu**](http://www.vgpparks.eu/)

**Kontaktné údaje pre médiá:**

|  |  |
| --- | --- |
| Anna Palfiová  Crest Communications, a.s. | Tel: +421 903 664 575  e-mail: anna.palfiova@crestcom.sk |
| Naďa Kováčiková  VGP - Industriálne stavby, s.r.o. | Tel.: +421 (0) 908 110 002  e-mail: nada.kovacikova@vgpparks.eu |